Tełèfono intełijente

__HIDDENCAT__

[325x325px|thumb|right|La linea [Samsung Galaxy Note 10, exenpi de tełefono intełijente]]
On **tełefono intełijente** o in lengua inglexe **Smartphone*") l'è on [[tełefonin mobiłe]] chel l'è bon de far [[proçesion de dati|calcołi]], l'è bon de tegner [[memoria (informadega)|memoria]] e el ga [[conesion (informadega)|conesion]] dati, tanto mejo dei normali tełefoni mobili de na olta, baxandose so on [[sistema operadivo]] par [[dispoxidivi mobiłi]].

El termino *intelijente*, chel se dopara par fini comerçali, i fa referensa al fato che i se pole doparar come computer portatili, e che i pole rimpiasar in difarenti caxi el [[computer personałe]].

I primi modeli, prima de rivar a la costrusion dei veri smartphone, come cheli dei tenpi nostri, i jera on xmisioto intrà el [[PDA]] e le funsion de on normal telefono mobile. I modeli dal [[2005]] (pì o men) in vanti, i se ga tolto anca de le funsion de dispoxidivi [[multimedia]]li, che i xe boni de far scoltar muxica, far foto e jirar video. 
Caxi tuti i telefoni intelijenti, al dì de onco, a parte alguni modeli, i xe dotai de [[touchscreen]] a alta rixolusion, dotai de [[navegadore web]] che i xe boni de cargar sia normali [[pajine web]], sia [[sito web|siti internet]] sia inte la version par computer, sia inte la version fata aposta par dispoxidivi mobili. I telefoni intelijenti, i xe tuti dotai de on AppStore, andove da là, se pole [[download|descargar]] [[aplicasion]], [[plug-in]] e altre funsion.
==Storego==
[[Imàjine:IBM Simon Personal Communicator.png|thumb|[[IBM]] Simon|219x219px]]

=== Era pre Smartphone ===
L'idea de far dei dispoxidivi che i unise la telefonia a la doparasion dei elaboradori eletroneghi, la riva dal [[1973]], ma le prime vendite de sti dispoxidivi la xe scumisià solo inte el [[1993]].

La ditura "tełefono intełijente", la xe sta doparada par la prima volta inte el [[1997]], cuando la [[Ericsson]] ga ciamà el so GS88 "Penelope" on *Smartphone.*

=== I primi tełefoni intełijenti ===
El primisimo smartphone, ciamà *Simon*, el jera sta fato da la [[IBM]] inte el [[1992]] e comerçalixà da la [[BellSouth]] a partir dal 1993. El ghea le normali funsion de on [[telefonin]], ma in pì funsion smart come el calendario, rubrica, relojio, bloco note, funsion de [[posta ełetrònega]] e xughi: e par scrivare sol schermo, ghe jera disponibile na peneta.

I [[BlackBerry]] i xe stai considerai i primi telefoni intelijenti a esarse afermai sol marcà internasional. In orixane, sti telefoni i permetea de verxare alegai co MMS o Mail e navegare so [[internet]] co on [[Navegadore web|navegadore]].

Dai ani 2000, la nasita e la evolusion dei Smartphone la jera ligada streto co l'evolusion dei stàndar de telefonia mobile, in particolare dall'[[UMTS]] fin a l'[[HSPA]] e a l'[[Long Term Evolution|LTE]] che i jera boni de ver na conesion dati mejori rispeto a la [[GSM]]/[[GPRS]].

=== I primi tełefoni intełijenti co schermo capaçidivo e la nasita de la concorensa ===
A la fin 2006 [[LG Group|LG]] el ghe aprexentà, in colaborasion co [[Prada]] il [[Prada Phone]], primo smartphone co schermo [[Touch screen|touchscreen]] [[Schermo capaçidivo|capaçidivo]] (sensibile al strucar dei déi).

Apple inte el 2007 el ga prexentà e comerçalixà el primo [[IPhone EDGE|IPhone]], co [[multi-touch]] e *pinch-to-zoom* e sto prodoto, el ga dato on gran spintòn a l'evolusion dei smartphone, e el ga fato nasare la concorensa. Inte el 2008 [[HTC]] ha ga fato el T-Mobile G1 (conosuo come [[HTC Dream]]), el primo smartphone [[Android]], co [[sistema operadivo]] xvilupà da [[Google (Dita)|Google]], che grasie a la so naura [[open source]] l'è sta doparà da tanti produtori de telefoni. Intrà sti cuà, [[Samsung]] co la serie [[Samsung Galaxy|Galaxy]], [[LG Electronics|LG]] co le serie [[LG Optimus|Optimus]] e [[LG G|G]], HTC (serie economega Desire e serie top de gama [[HTC One|One]]), [[Sony]] (serie [[Xperia|Sony Xperia]]), [[Huawei]] (co le serie Ascend, Mate, P e el marchio Honor), [[OnePlus]], [[Lenovo]] (col marchio Moto, dopo chel ga cronpà inte el [[2014]] de [[Motorola Mobility]]) e tanti altri marchi [[axia]]deghi, pian pian rivai anca in [[Eoropa]] (come [[Xiaomi]], [[Meizu]], [[Oppo Digital|Oppo]], Nubia, Umidigi, Vivo).

[[Nokia]] el va vanti a produr smartphone co sistema operadivo Symbian OS fin al 2012, ano andove el njien fora el [[Nokia 808 PureView|808 PureView]], ultimo model co sto sistema operadivo e uno dei primi camaraphone (co fotocamara da 41 megapixel). La parte mobile de Nokia la njien vendua a [[Microsoft]], chel produxe la serie de smartphone [[Microsoft Lumia|Lumia]] co Windows Phone e, dopo, Windows 10 Mobile. Nokia el torna a produr Smartphone co [[HMD Global]] e sistema operadivo Android inte el 2017.

=== L'evolusion dei Smartphone ===

==== Creasion de nove game e de sotoxenari ====
A novenbre del 2013 njien butà sol marcà el primo telefono intelijente chel xonta el schermo e-ink de drio, el [[Yotaphone]] e inte el contenpo da novenbre 2014 Samsung taca vendere el Note Edge, co schermo curvo Edge de lato, seguio da [[Samsung Galaxy S6 Edge|S6 Edge]], [[Samsung Galaxy S7 Edge|S7 Edge]], [[Samsung Galaxy S8|S8]], [[Samsung Galaxy Note 8|Note 8]]. Apple el continua co la serie [[iPhone]] col sistema operadivo [[iOS]] co i modeli [[IPhone 3G|3G]], [[IPhone 3GS|3GS]], [[IPhone 4|4]], [[IPhone 4S|4S]], [[IPhone 5|5]], [[IPhone 5c|5c]], [[IPhone 5s|5s]], [[IPhone 6|6]], [[IPhone 6s|6s]], [[IPhone 6s Plus|6s Plus]], [[IPhone SE|SE]], [[IPhone 7|7]], [[IPhone 7 Plus|7 Plus]], [[IPhone 8|8]], [[IPhone 8 Plus|8 Plus]], [[IPhone X|X]], [[IPhone XR|XR]] e [[IPhone XS|XS Max]], [[iPhone 11|11]], [[iPhone 11 Pro|11 Pro]] e [[iPhone 11 Pro Max|11 Pro Max]], 12, 12 mini, 12 Pro e 12 Pro Max. Taca farse alguni sotojeneri e ibridi come el *phablet* (che l'è a metà intrà on Smartphone e on [[tablet]]), i *feature phone* (telefonini claseghi e tante olte co tasti fixiçi ma co funsion moderne e costi basi, tra sti cuà se pole catar el [[Nokia Asha]] e alguni [[Alcatel]], ma anca modeli de marchi come [[Brondi]] che i varda a un [[Target|target comerçale]] de on publego vecio), i *rugged*, pensai par la rexistensa a acua, polvare, batue e macamenti vari e i *fold'' che i ga on schermo che se piega (on exenpio che ga fato tanto parlar xe sta el Samsung Galaxy Fold). Inte el 2016 LG butà inte el marcà el G5, primo smartphone modular (el primisimo el xe sta el Fairphone 2), co la posibilità de xontar acesori par determinae funsion.

#### Rixolusion dei schermi
Njien senpre pì alta la rixolusion dei schermi dei smartphone: a otobre 2012, HTC prexenta el J Butterfly, primo smartphone co schermo Full HD da 1920 x 1080 pixel, un ano dopo, a otobre 2013, Vivo el prexenta Xplay 3S, primo disposidivo co rixolusion 2K 2560 x 1440 pixel e a l'IFA de Berlin 2015 Sony prexenta el Xperia Z5 Premium, primo smartphone co schermo co rixolusion 4K co 3840 x 2160 pixel.

Inte el 2013 el xe sta prodoto el Yotaphone, el primo smartphone a dopio schermo: co on schermo LCD frontal e on schermo a carta eletronega so la parte de drio.

## Soçoloxia
Sol vardar soçoloxego inte i ani dopo la prima publicasion dei smartphone, i xe diventai senpre pì on vero e propio fenomano cultural, chel ga rivolusionà le vite de la xente, in tante parti del oçidente e da poco in caxi tuto el mondo, oltre che a esar ligà streto al consumixmo eletronego.

## Lingambi foresti ([[Multiłengoismo|Multiłengua]])